કપોળ હાઉસિંગ કો-ઑપરેટિવ સોસાયટીના સભ્યોએ ‘મિડ-ડે’ને જણાવ્યું હતું કે ‘ખ્-૬ વિન્ગના ત્રીજા માળે રહેતા વૈષ્ણવ વણિક જિતેન્દ્ર લિયાનાં પત્ની નયનાબહેન દરરોજ ટેરેસ પર જમ્યા પછી વૉક કરવા જતાં હતાં. ગઈ કાલે રજાનો દિવસ હોવાથી પતિ જિતેન્દ્ર, પચીસ વર્ષનો પુત્ર વિક્રમ અને ૩૦ વર્ષની દીકરી ઘરમાં જ હતાં. જિતેન્દ્ર લિયા સાડીના પ્રિન્ટિંગના વેપાર સાથે સંકળાયેલા હતા અને હાલમાં નિવૃત્ત છે, જ્યારે બન્ને બાળકો જૉબ કરે છે. ગઈ કાલે નયનાબહેન નિયત સમય કરતાં વહેલાં ટેરેસ પર ગયાં હતાં. એ સમયે પરિવારના સભ્યો ઘરમાં જ હતા.’